Calcipotriol

Calcipotriol, pia inajulikana kama calcipotriene, ni dawa inayotumika kutibu hali ya seli za ngozi kujijenga na kutengeneza gamba na mabaka makavu yanayowasha (psoriasis). Dawa hii inatumika kwa ngozi na inapatikana pia pamoja na betamethasone (dawa inayotumika kutibu hali mbalimbali za uvimbe na mzio).

Madhara yake ya kawaida ni pamoja na kuhisi usumbufu kwenye ngozi, kuwasha na psoriasis (gamba na mabaka makavu kwenye ngozi) kali sana. Madhara yake mengine yanaweza kujumuisha kuongezeka kwa unyeti kwa mionzi ya UV na kalsiamu nyingi. Usalama wa matumizi yake katika ujauzito hauko wazi. Dawa hii ni katika vitu vinavyotokana (derivative) na calcitriol, aina ya vitamini D.

Calcipotriol ilipewa hati miliki katika mwaka wa 1985 na kuidhinishwa kwa ajili ya matumizi ya kimatibabu mwaka wa 1991. Iko kwenye Orodha ya Dawa Muhimu ya Shirika la Afya Ulimwenguni na inapatikana kama dawa ya kawaida. Nchini Marekani, gramu 60 hugharimu takriban dola 70 za Marekani kufikia mwaka wa 2021.

 Marejeo 

Category:Madawa
Category:Translated from MDWiki